Qezaya Pirsûsî ya Riha de wextê weçînayîşanê 2018î de 24ê hezîrane de pawitoxanê Wekîlê AKPyî Îbrahîm Halîl Yildizî û merdimanê ci hêrişê keyeyê Şenyaşarî kerd. Hêriş de ke nêweşxane de zî dewam kerd mêrde û lajê Emîne Şenyaşar kişîyayî. Emîne Şenyaşar û lajê ci Ferît Şenyaşar pê waştişê edaletî 4 rojî yo verê edlîyeyê Riha de çalakîya roniştişî kenê.
Tehqîqatê dewa de 2 kesî tepişîyayî û 13 kesî yenê muhakemekerdene. Roniştişê dewa Mehkemeya Cezaya Girane ya Meletî de dest pêkerd. Dozger seba Fadil Şenyaşaro ke babî û 2 birayê ci kişîyayî qasê 150 serran cezaya zîndanî wazeno. Dozger seba birayê wekîl Yildizî zî qasê 12 serran cezaya zîndanê wazeno.
Ferît Şenyaşar seba ke tewrê mehkeme bibo şi Meletî. Emîne Şenyaşar û lajê ci Mehmet Şenyaşar zî çalakîya roniştişî rê dewam kenê.
